GpxSonar

GpxSonar er et program til håndtering af cacheoplysninger på Pocket PC og mobiltelefoner med med Windows Mobile.

På den måde kan man lave papirløs geocaching, dvs. at i stedet for at have bunker af udskrifter af cachebeskrivelser med på skattejagt, tager man beskrivelserne med digitalt, så de ikke fylder så meget og man sparer papir.

Programmet skal suppleres med SpoilerSync for at det papirløse bliver fuldkomment.

Programmet gør det også muligt at lave found/not found/Note - logs mens man geocacher i marken, samt at vise disse som en rapport når man skal logge disse på geocaching.com.

Faciliteter
Programmet indlæser en GPX-fil og viser dette som en liste af geocacher. Afhængigt af indholdet i GPX-filen kan man se sine found logs som en grøn markering, og ved at tappe på en cache, vises dens beskrivelse i et seperat explorer vindue. Er der cacher der er disabled, vises dette som en gul trekant.

Programmet vedligeholder en database over de indtastede logninger.

Programmet kan håndtere at tage og droppe en TB. Når man tager en TB fra en cache, kan man endvidere logge dens nummer i et fritekstfelt.

Når man har fået vist sine logs, kan man få dem slettet.

Pris
Programmet er freeware, men donationer modtages.

Eksterne Link

 * GpxSonar